Derek Prince'i Teenistus
Rist minu elus
Osa 4/4
See loomus, millest räägime, on otseses vastuolus
Jumala tahtele ja viisidele.
Roomlastele 8:7-8 ütleb Paulus: "Lihalik mõtteviis.."
Lihalik tähendab sama mis lihameelne, himustav.
"Lihalik mõtteviis on vaen Jumala vastu,
sest ta ei alistu Jumala Seadusele ega suudagi seda.
Kes elavad oma loomuse järgi, need ei suuda meeldida Jumalale."
Neid, keda valitseb nende lihalik loomus, ei saa meeldida Jumalale,
see pole võimalik. Võid üritada nii kuidas jaksad,
olla võimalikult religioosne, kuid see pole võimalik.
Galaatlastele 5:17 kordab Paulus sama mõtet:
"Sest lihalik loomus himustab Vaimu vastu ja Vaim lihaliku vastu,
need on teineteise vastased.."
Su loomulikud, lihalikud tahtmised on vastupidised
Jumala Vaimu tahtele. "..nii et teie ei saa teha seda,
mida tahaksite."
Võib-olla on see mõnele ilmutuseks. Alustad heade kavatsustega,
pühendad end, lähed altari ette, palud ilusa palve.
Umbes kuu aega hiljem mõtled: kuidas ma oma plaanidest
nii kaugele olen läinud?
Vastus on, et liha himustab vaimu vastu.
Sinu see on üks Jumala vaenlane ja temaga peab tegelema,
ei ole võimalik kristlikku elu edukalt elada,
kuni oled tegelenud oma lihaga.
Paulusel oli ka see probleem, võib-olla see julgustab sind.
See pole ainult mõnedel, see on üleüldine probleem.
Peaksid lugema Rm 7, seal näed Pauluse enda võitlusi liha vastu.
Olen märganud, et enim pühendunud kristlastel,
keda Jumal kõige rohkem kasutada tahab, on suurimad võitlused.
Nelipühilastel oli kunagi suhtumine, olen ise 48 a nelipühilane olnud -
saad päästetud, veega ristitud, Vaimuga täidetud, räägid keeli ja
probleeme enam pole.
Oled märganud, et asjad nii ei käi. Oleks see vaid nii.
Tean, sest mul see ka ei toiminud.
Lisaks sellele olin nelipühilaste pastoriks ja nägin jällegi,
et see pole päris nii.
Põhjuseks on liha. See on Jumala vaenlane.
Kuula, mis Paulus ütleb, Roomlastele 7:15:
"Ma ei mõista ju, mida ma teen: sest ma ei tee seda, mida tahan,
vaid ma teen, mida vihkan." Te pole keegi niimoodi tundnud,
Paulus oli erand, eks ole?
Ei, see käib me kõigi kohta.
Keegi ei saa sõrmega teise peale näidata.
Pead peeglisse vaatama ja ütlema, et see olen mina.
Paulus selgitab aga põhjust - see on lihalik loomus me kõigi sees.
See ei alistu Jumala Seadusele ega suudagi seda.
Ütleksin, et religioon kui vastand päästele, on süsteem,
mis üritab lihalikku meelt panna õigesti käituma.
See teeb asja religioosseks, kuid ei tee Jumalale meelepäraseks.
Paljud religioossed inimesed lihtsalt suruvad liha alla,
panevad selle väliselt kooskõlla, kuid sisemine hoiak puudub.
Galaatlastele 5, enamus on Galaatlaste kirjas.
Mis oli galaatlaste probleem?
Lihalik meel ja käsumeelsus. Paulus räägib mõlemast ja
ütleb Galaatlastele 5:19 "Lihaliku loomuse teod on ilmsed.."
Tõlkeversioonides on väiksed erinevused, need pole olulised.
"Lihaliku loomuse teod on ilmsed, need on: hoorus, rüvedus, kõlvatus,
ebajumalateenistus, nõidus, vaen, riid, kiivus, raevutsemine,
isemeelsus, lõhed, lahknemised, kadetsemine, purjutamised,
prassimised ja muu sarnane.."
Liha teod võib liigitada nelja kategooriasse, mida siin mainitakse:
1. Seksuaalne ebamoraalsus: hoorus, rüvedus, kõlvatus.
Mõned arvavad, et need ongi liha teod,
et teisi valdkondi polegi.
Kuid see pole kindlasti suurim probleem.
Järgmine valdkond on okultism: ebajumalateenistus ja nõidus.
Need on liha teod, kui aga liha sellele vaba voli annab,
muutub see deemonlikuks.
Esialgne motivatsioon selleks tuleb lihalikust loomusest.
Nõidus on inimlik viis inimesi kontrollida ja
ja panna oma tahtmist tegema.
Igasugune katse teisi kontrollida on nõiduse algus.
Kui seda pikemalt jätkata, muutub see deemonlikuks.
Kolmas kategooria on suurim, need on valed hoiakud ja suhted:
vaen, riid, armukadedus, raevutsemine, isemeelsus, lõhed,
lahknemised, kadetsemine.
Need on kõik erinevad vormid valedest hoiakutest ja suhetest,
see on suurim lihaliku meelsuse kategooria.
Need on sama palju lihalikud patud kui abielurikkumine või hoorus.
Kuid pahatihti religioossed inimesed annavad selle andeks,
samas on nad tuliselt seksuaalse ebamoraalsuse vastu.
Viimast kategooriat kutsun sensuaalseks enesekesksuseks:
purjutamised, prassimised ja muu sarnane.
Need on kõik me lihaliku loomuse erinevad vormid,
nende kõigiga peab tegelema.
1 Korintlastele 3 toob Paulus välja lahkmeele põhjused koguduses.
Kui sul palutaks ühe lausega tuua kogu lahkmeele põhjus Kristuse ihus,
oleks sul vastus?
Vastus on väga selge: lihalik loomus.
Kogu lahkmeel saab alguse lihalikust loomusest.
Kuni sellega ei tegelda, on meil ihus alati lahkmeel.
1 Korintlastele 3:3-4, Paulus kirjutab Korintose kristlastele:
"Sest et olete ju alles lihalikud.." Kuidas ta teab?
"Kui teie seas on kiivust ja riidu - eks te siis ole lihalikud
ja eks te käitu inimlikult?" Faktist, et me seas on lahkmeelt
piisab tõestuseks, et oleme lihalikud.
Kuidas Paulus seda teab?
"Sest kui üks ütleb: "Mina olen Pauluse poolel!",
teine aga: "Mina Apollose!""
Kuni te vaidlete pigem inimjuhtide kui Kristuse üle, olete lihalikud.
Teoloogid vanematest konfessioonidest ütlevad, et
Korintose kristlased olid lihalikud, sest nad rääkisid keeltes nii palju.
Paulus seda küll ei mõelnud. Ta sõnul olete lihalikud,
sest järgite Kristuse asemel pigem inimestest juhte.
Ta ei öelnud, et Paulust võib järgida, aga Apollost mitte,
vaid ükskõik keda järgid.
Kui inimesed, kes järgivad Lutherit, Wesley't või Calvinit,
panevad need juhid esikohale, langevad nad esimesse kategooriasse.
Paljud arvavad, et teoloogia on lahkmeele põhjuseks, kuid ei ole.
See on lihalikkus.
Muidugi teoloogiat kasutatakse palju lihalikult.
Peamine lahkmeele põhjus Kristuse ihus, on liha ja
ainus lahendus on rist.
Peame sellega igaüks omas olukorras tegelema.
Lähme jälle tagasi Roomlastele 6:6, kus Paulus toob ära Jumala vastuse:
"Teades, et meie vana loomus on koos temaga löödud risti,
et see patune ihu kaotataks, nii et me kunagi enam ei orjaks pattu."
See on Jumala lahendus - hukkamine, kuid..
Jumal on andnud lahenduse, meie peame seda rakendama.
Kristus on teinud oma osa, meie peame tegema oma osa.
1 Peetruse kirjas on koht, mis on võimsalt mu ellu rääkinud.
1 Peetruse 4:1-2 "Et nüüd Kristus on ihulikult kannatanud,
relvastuge teiegi sellesama meelsusega.." Olge valmis samaks.
"..sest kes on kannatanud ihulikult, see on lakanud patustamast,
nii et ta maises elus allesjäänud aega ei ela enam inimlike himude,
vaid Jumala tahtmise järgi." Päris üllatav.
"..sest kes on kannatanud ihulikult, see on lakanud patustamast."
Olen selle üle palju mõelnud: Jeesus kannatas meie eest,
miks peame meie kannatama?
Usun, et Jumal selgitas seda mulle. Jeesus valmistas väljapääsu,
meie peame seda rakendama.
Me vana inimene löödi risti, see on tehtud,
kuid Gl 5:24 ütleb, et need, kes on Kristuses,
on lihaliku loomuse risti löönud. Kes seda seal teeb?
Mitte Jumal, vaid meie.
Ristilöömine on valulik, ükskõik mis nurga alt vaadata.
Mida peame tegema?
Peame oma lihaliku loomuse risti lööma.
Peame võtma need kurjad, vastuhakkavad himud ja hoiakud,
ja risti külge naelutama - üks nael läbi parema käe,
teine läbi vasaku käe, üks nael läbi jalgade.
Mina pean seda tegema. Seda ei tehta mu eest,
see on valulik, kuid see on väljapääs patust.
"Kes on kannatanud ihulikult, see on lakanud patustamast."
Toon ühe näite, muidu on raske mõista.
Tavaliselt toon selle näite: üks tore noor kristlasest naine,
umbes 20-aastane, kes on tõsine kristlane,
hea koguduse liige, tal on jumalakartlik pastor,
kes kannab hoolt ta hinge eest.
Tüdrukul tekib emotsionaalne suhe mehega, kes pole tõsine kristlane.
Mees käib küll kirikus, kuid ainult tüdruku pärast,
kuid ta pole kunagi oma elu Jumalale pühendanud.
Tüdruku pastor ütleb: ära seo end temaga,
ta pole tõsine kristlane, see ei lähe hästi.
Tüdrukul on kaks varianti, mõlemad on valusad.
Ta võib pastori nõu kuulda võtta ja naelutada oma igatsused ja tunded
ristile.
Armastan küll teda, kuid see pole kõige tähtsam.
Tahan abielluda, kuid see pole kõige tähtsam.
Kardan üksindust, kuid see pole kõige tähtsam.
Kõik need hoiakud peab ristile naelutama,
see on valus. Kuid see ei kesta kaua.
Mõne aja pärast tuleb imeline vabadus ja
kui tahame loole õnnelikku lõppu, siis tuleb õigel ajal õige mees ja
ta abiellub ja on õnnelik.
See on õnnelik pool.
Oletame aga, et ta ei tee seda, mida peaks tegema.
Ta ei löö oma hoiakuid, himusid ja tundeid risti.
Ta abiellub mehega. 15 aastat hiljem, kui neil on 3 last,
kõnnib mees teise naisega minema
ja naine peab oma murtud elu kokku korjama ja
hakkama saama perega, kel puudub juht.
See on palju valusam ja kestab palju kauem.
Loodetavasti kõige selle lõpus õpib ta oma õppetunni.
Ta ütleb: tegin oma tahet, enesele meele järgi,
andsin oma lihale järele, ei võtnud vastu risti.
Tõin sama näite hiljuti ühes grupis ja esireas oli üks naine,
kes ütles, et jutustasin täpselt tema loo.
Ta oli just lahutanud ja ta mees jättis ta 6 lapsega maha.
Ma ei väida, et see on kõigi lahutuste põhjuseks,
kuid kristlaste paljude õnnetute abielude põhjuseks on
tulemus sellest, et liha ei lööda risti.
Mida sa teed? Kas võtad Jumala lahenduse,
mis on valulik, ärgem olgem sentimentaalsed.
Väga valus on lahti öelda oma suurimatest igatsustest ja tunnetest
või keeldud ristist ja kannatad tagajärgede pärast,
mis on pikas perspektiivis palju valusam.
Selle otsuse peame langetama.
Viies ja viimane vabastus, Galaatlastele 6:14:
"Aga mulle olgu olemata, et ma kiitleksin muu
kui meie Issanda Jeesuse Kristuse risti üle,
mille läbi maailm on minule risti löödud ja mina maailmale."
Nii teoloogid, millest meid siin vabastatakse?
Maailmast. On teil hea meel selle üle?
Või tekitab see erinevaid tundeid?
Defineerime kõigepealt "maailma".
Sõnaga "maailmalik" kritiseerisid kristlased kunagi üksteist.
Jumal pole nii kavatsenud.
Ma ei hakka rääkima jälle 17 reeglist, mida pead järgima,
et sa poleks maailmalik.
Ütleksin, et inimesed, kes neid reegleid teevad,
on väga maailmalikud inimesed. Muuseas mainin.
Mida mõtleme "maailma" all? Annan oma deifinitsiooni.
Maailm on sotsiaalne kord või elamise süsteem,
mis keeldub Jeesuse Kristuse õigest valitsusest.
Sest Jeesus on Jumala määratud valitseja, Ta vastab tingimustele,
Ta on ainus, kelle Jumal inimkonna valitsejaks valib.
Maailm on aga süsteem ja hoiak, mis keeldub Jeesuse õigest valitsusest.
Maailmalikud inimesed võivad olla religioossed, kenad, väärikad.
Kui esitad neile väljakutse alluda aga täielikult Jeesuse valitsusele,
tuleb esile see suhtumine. See on maailm.
Vaatame mõnda asja, mida Uus Testament maailmast räägib.
Johannese 15:18-19, kas tähelepanuväärset salmi,
neis salmides kasutab Jeesus sõna "maailm" kuus korda.
Ta ütleb oma järgijatele: "Kui maailm teid vihkab, siis teadke,
et ta on mind vihanud enne teid. Kui te oleksite maailmast,
siis maailm armastaks teid kui omi, aga et teie ei ole maailmast,
vaid mina olen teid maailmast ära valinud,
seepärast maailm vihkab teid."
Mis Jeesus meiega tegi? Ta valis meid ära maailmast.
Sõna "kogudus" Uue Testamendi kreeka keeles - ekklesia,
tähendab gruppi inimesi, kes on välja kutsutud.
Millest välja kutsutud?
Maailmast.
Võid olla maailmas või koguduses, kuid mõlemas mitte.
Nad välistavad teineteist.
Vaatame, mis Johannes ütleb maailma ahvatluse, hiilguse kohta,
1 Johannese 2:15-17 "Ärge armastage maailma ega seda, mis on maailmas!"
Asi on natuke ka eas. Kui oled alla 25-aastane,
on kiusatus maailma armastada, see tundub nii glamuurne, põnev,
paljutõotav.
Kuid kogu ta sära on võlts, see pole reaalne.
Kui oled üle 25- või 40-aastane, siis sa ei armasta nii väga maailma,
vaid midagi maailmast.
Näiteks mingit erilist autot või teatud erilist maja või
teatud erilisi riideid ja miski lihtsalt tõmbab sind.
Vanemad inimesed on vast kainemad, kuid maailmas on ikka miski,
mis neist kinni hoiab.
Võib-olla midagi intellektuaalset, raamatud, mida ei peaks lugema,
sa ei peaks oma pead täitma prahiga,
kuid oma intellektuaalse tausta tõttu hoiab miski sind ikka kinni.
Mul on printsiip, püüan, et ei täida kunagi oma pead prahiga.
Kui leian, et miski pole mu mõistusele kasulik,
niipea, kui seda tunnen, sulen oma mõistuse sellele.
Ma ei taha prahti oma peas kanda.
Kuid nii paljud kristlased, kes ei luba endale ebamoraalsust või
sensuaalsust, lubavad endasse palju intellektuaalset prahti.
Niimoodi hoiabki maailm kinni nende elust.
Johannes jätkab: "Kui keegi armastab maailma,
siis ei ole temas Isa armastust." Pole võimalik armastada
Isa ja maailma samaaegselt, pead valima.
"Sest kõik, mis on maailmas - lihahimu ja silmahimu ja elukõrkus -,
ei ole Isast, vaid maailmast." Kõik, mis on maailmas, pole Jumalast Isast,
see on selle maailma süsteem. Johannes mainib kolme tüüpi kiusatust:
lihahimu, silmahimu ja elukõrkus.
Esialgse kiusatuse juures, Eedeni aias, olid kõik kolm olemas:
Puu vili oli hea toiduks, silmale kena vaadata ja
see pidi inimese targaks tegema, see on elukõrkus.
Elukõrkus ütleb: olen päris tark, saan eluga ise hakkama,
mul pole Jumalat vaja.
Kõik, mis on maailmas, pole Isast.
Patu põhiolemus algselt polnud soov teha kurja,
sest kiusatus oli hea - olla Jumala sarnane,
tunda head ja kurja. Mis selles valet on.
Patu põhiolemus on soov olla Jumalast sõltumatu.
See on elukõrkus.
Kuni me see on midagi, mis seisab Jumalast sõltumise vastu,
siis on meis endiselt elukõrkus.
Siis ütleb Johannes: "Ja maailm kaob ja tema himu."
Miski sellest pole püsiv, see ei jää kestma.
Seda on raske uskuda. Kuid nii see on.
"Aga kes teeb Jumala tahtmist, püsib igavesti."
See on põnev. Kui ütlen lahti maailma asjadest ja
kooskõlastan oma tahte Jumala tahtega,
siis olen sama kõigutamatu, sama võitmatu ja sama uppumatu
kui Jumala Sõna. Miski ei saa mind võita,
sest miski ei suuda võita Jumala Sõna.
Sellised valikud:
jääda maailmaga seotuks ja kannatada selle vaeva või
pöörata maailmale selg, seada end Jumala Sõnaga kooskõlla
ja saada hävimatuks, võitmatuks.
Hämmastav on, kui palju apostel Johannes meile maailmast räägib,
ta kirjutab kõige rohkem.
1 Johannese 5:19, Johannes ütleb midagi rabavat:
"Me teame, et meie oleme Jumalast ja et terve maailm on kurja käes."
Kes on see kuri?
Saatan. Kreeka keeles on veel lihtsamalt:
Kogu maailm on kurja sees. Kogu maailma on kurja võimuses.
Ilmutuse 12:9 on meil pilt saatana mitmest küljest.
Seal kutsutakse teda suureks loheks, muistseks maoks, kuradiks ja
saatanaks s.o vastuhakkajaks, kes eksitab kogu maailma.
Kogu maailm on saatana pettuse all.
Jaakobuse 4:4 ütleb: "Te abielurikkujad!
Kas te siis ei tea, et sõprus maailmaga on vaen Jumalaga?
Kes iganes eelistab olla maailma sõber, seab end Jumala vaenlaseks."
Me ei saa armastada maailma ja Jumalat samaaegselt.
Johannese 14 ütles Jeesus: "Maailma vürst tuleb ja
tal ei ole mingit voli mu üle."
Küsimus on, kas meil on viies kolonn? Või on saatanal?
Kas teate, kust see pärit on?
Hispaanias oli 1936. aastal kodusõda ja
üks Hispaania kindral piiras linna ja teine kindral küsis:
kuidas plaanid seda vallutada?
Ta ütles: mul on 4 kolonni igas suunas linnale lähenemas,
kuid mu viies kolonn vallutab linna.
Teine kindral küsis: kus su viies kolonn on?
Linna sees.
Kogudust ei saa kunagi võita väljastpoolt.
Jeesust ei võidetud väljastpoolt, meid ka mitte.
Kuid kui meie sees on viies kolonn, siis niimoodi meid võidetaksegi.
Lõpetan ühe looga laevast ja merest, võib-olla oled seda kuulnud.
Laev merel on õige. Meri laeval on vale.
Kuidas rakendame: Kogudus maailmas on õige,
maailm koguduses on vale.
Mis juhtub, kui meri satub laeva? Laev läheb põhja.
Mis juhtub, kui maailm tuleb kogudusse? Kogudus vajub põhja. Ainus lahendus
on rist. Kordan kiiresti viite vabastust Galaatlaste kirjast:
praegusest kurjuse ajastust, seadusest, enesest, lihalikust loomusest ja maailmast.
Lõpetan Pauluse sõnadega: "Aga mulle olgu olemata,
et ma kiitleksin muu kui meie Issanda Jeesuse Kristuse risti üle,
mille läbi maailm on minule risti löödud ja mina maailmale."
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik